અમદાવાદ : ગુજરાતમાં ક્રિકેટ બાદ અન્ય રમતોને પ્રાધાન્ય આપવાની શરૂઆત થઇ ચુકી છે. ત્યારે ગુજરાત સ્ટેટ ચેસ એસોસિયેશન અને સ્પોર્ટ્સ ઓથોરિટી ઓફ ગુજરાતના સંયુક્ત ઉપક્રમે પહેલી ઓક્ટોબરથી અમદાવાદમાં વધુ એક પ્રતિષ્ઠિત એવી નેશનલ ચેસ ટુર્નામેન્ટનું આયોજન થઈ રહ્યું છે. રાજપથ ક્લબ ખાતે યોજાનારી આ ટુર્નામેન્ટ અંડર-15 ઓપન ચેસ અને અંડર-15 ગર્લ્સ ચેસ ટુર્નામેન્ટ તરીકે રમાશે. ટુર્નામેન્ટમાં દેશભરમાંથી લગભગ 250 જેટલા ખેલાડીઓ ભાગ લેશે જેમાંથી 200 જેટલા ખેલાડી નેશનલ ચેમ્પિયન અથવા તો જાણીતા ખેલાડીઓ છે.